CELEX: 32015R0386
Language: bg
Date: 2015-03-05 00:00:00
Title: Регламент за изпълнение (ЕС) 2015/386 на Комисията от 5 март 2015 година относно класирането на някои стоки в Комбинираната номенклатура

10.3.2015   
            
            
               BG
            
            
               Официален вестник на Европейския съюз
            
            
               L 65/5
            
         РЕГЛАМЕНТ ЗА ИЗПЪЛНЕНИЕ (ЕС) 2015/386 НА КОМИСИЯТА
   от 5 март 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се използва съгласно член 12, параграф 6 от Регламент (ЕИО) № 2913/92 за срок от три месеца след датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 март 2015 година.
      
         
            За Комисията,
         
         
            от името на председателя,
         
         Heinz ZOUREK
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Четириколесен скейтборд с приблизителни размери 80 × 27 × 17 cm, маса 10 kg и максимална товароносимост 65 kg. Артикулът е оборудван с електродвигател, захранван от две акумулаторни батерии от 24 V.
                  Артикулът има следните характеристики:
                  
                              —
                           
                           
                              колелата са изработени от полиуретан и са с диаметър 85 mm;
                           
                        
                              —
                           
                           
                              само двете задни колела се задвижват с ремък;
                           
                        
                              —
                           
                           
                              повърхността на артикула е покрита със слой срещу хлъзгане;
                           
                        
                              —
                           
                           
                              електродвигателят е монтиран под артикула;
                           
                        
                              —
                           
                           
                              скоростта му е между 10 и 32 km/h и е без спирачки и кормилна уредба.
                           
                        Скейтбордът е с ръчно дистанционно управление.
                  Той се задвижва от електродвигател, който се управлява от каращото скейтборда лице чрез дистанционното управление.
                  При каране на скейтборда скоростта му може да се регулира чрез бутон на дистанционното управление.
               
               
                  9506 99 90
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 9506, 9506 99 и 9506 99 90.
                  Въпреки че артикулът се задвижва от електродвигател, той притежава характеристиките на спортен продукт, а не на моторно превозно средство, тъй като поради липсата на спирачки и кормилна уредба се изисква физическа активност, за да се кара скейтбордът (подобно на усилието, необходимо за каране на скейтборд без двигател). Следователно е изключено класирането в позиция 8703 като моторно превозно средство, предназначено основно за транспорт на хора.
                  Предвид максималната му скорост (32 km/h) артикулът не се счита за играчка на колела, предназначена да се управлява от деца (вж. също обяснителните бележки към КН за код по КН 9503 00 10). Поради тази причина е изключено класирането в позиция 9503 като играчка на колела.
                  С оглед на характеристиките и конструкцията на артикула той е предназначен за употреба като спортен продукт (скейтборд). Ето защо трябва да се класира в код по КН 9506 99 90 като артикул и оборудване за други спортове или игри на открито.